กฎกระทรวงการอนุญาตเป็นพนักงานรักษาความปลอดภัยรับอนุญาต พ.ศ. 2560กฎกระทรวง การอนุญาตเป็นพนักงานรักษาความปลอดภัยรับอนุญาต พ.ศ. ๒๕๖๐อาศัยอำนาจตามความในมาตรา ๕ วรรคหนึ่ง มาตรา ๓๓ วรรคสอง มาตรา ๓๗ วรรคสาม และมาตรา ๓๘ วรรคสอง แห่งพระราชบัญญัติธุรกิจรักษาความปลอดภัย พ.ศ. ๒๕๕๘ นายกรัฐมนตรีออกกฎกระทรวงไว้ ดังต่อไปนี้มาตรา 1 ข้อ ๑ ผู้ใดประสงค์จะขอรับใบอนุญาตเป็นพนักงานรักษาความปลอดภัยรับอนุญาต ให้ยื่นคำขอรับใบอนุญาตต่อนายทะเบียน พร้อมด้วยเอกสารและหลักฐาน ดังต่อไปนี้ (๑) สำเนาบัตรประจำตัวประชาชน (๒) สำเนาทะเบียนบ้าน (๓) รูปถ่ายครึ่งตัว หน้าตรง ไม่สวมหมวกและแว่นตาดำ ขนาด ๒.๕ x ๓ เซนติเมตร ซึ่งถ่ายมาแล้วไม่เกินหกเดือนมาตรา 1 จำนวน ๓ รูป (๔) สำเนาวุฒิการศึกษาซึ่งแสดงว่าสำเร็จการศึกษาตามหลักสูตรการศึกษาภาคบังคับที่ใช้อยู่ในขณะที่สำเร็จการศึกษา (๕) หนังสือรับรองว่าได้ผ่านการฝึกอบรมหลักสูตรการรักษาความปลอดภัยจากสถานฝึกอบรมที่นายทะเบียนกลางรับรอง (๖) ใบรับรองแพทย์ว่าไม่เป็นโรคพิษสุราเรื้อรังหรือติดยาเสพติดให้โทษมาตรา 1 หรือเป็นโรคติดต่อที่คณะกรรมการกำหนด เมื่อได้รับคำขอรับใบอนุญาตตามวรรคหนึ่ง ให้นายทะเบียนออกใบรับคำขอให้แก่ผู้ยื่นคำขอรับใบอนุญาตไว้เป็นหลักฐานมาตรา 2 ข้อ ๒ ภายในสิบห้าวันนับแต่วันที่ได้รับคำขอรับใบอนุญาต หากนายทะเบียนเห็นว่าคำขอรับใบอนุญาต หรือเอกสารหรือหลักฐานที่ยื่นพร้อมกับคำขอรับใบอนุญาตในเรื่องใด ไม่ถูกต้องหรือไม่ครบถ้วนตามข้อ ๑ ให้นายทะเบียนมีหนังสือแจ้งให้ผู้ขอรับใบอนุญาตทราบมาตรา 2 พร้อมด้วยเหตุผลเพื่อแก้ไขให้แล้วเสร็จภายในสามสิบวันนับแต่วันที่ได้รับหนังสือนั้น ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่ง ให้ถือว่าผู้ขอรับใบอนุญาตไม่ประสงค์จะให้ดำเนินการต่อไปมาตรา 2 และให้นายทะเบียนจำหน่ายเรื่องออกจากสารบบมาตรา 3 ข้อ ๓ ในกรณีที่คำขอรับใบอนุญาตเป็นพนักงานรักษาความปลอดภัยรับอนุญาตและเอกสารและหลักฐานถูกต้องและครบถ้วน และผู้ขอรับใบอนุญาตมีคุณสมบัติและไม่มีลักษณะต้องห้ามตามมาตรา ๓๔ ให้นายทะเบียนมีหนังสือแจ้งคำสั่งอนุญาตหรือไม่อนุญาตไปยังผู้ขอรับใบอนุญาตภายในหกสิบวันนับแต่วันที่ได้รับคำขอรับใบอนุญาตมาตรา 3 และให้ผู้ขอรับใบอนุญาตมาชำระค่าธรรมเนียมใบอนุญาตเป็นพนักงานรักษาความปลอดภัยรับอนุญาตภายในหกสิบวันนับแต่วันที่ได้รับหนังสือแจ้งดังกล่าว ถ้าผู้ขอรับใบอนุญาตชำระค่าธรรมเนียมภายในกำหนดเวลาตามวรรคหนึ่ง ให้นายทะเบียนออกใบอนุญาตให้แก่ผู้ขอรับใบอนุญาตภายในเจ็ดวันนับแต่วันที่ได้รับชำระค่าธรรมเนียมมาตรา 3 แต่หากผู้ขอรับใบอนุญาตไม่ชำระค่าธรรมเนียมใบอนุญาตภายในกำหนดเวลาดังกล่าว ให้ถือว่าผู้ขอรับใบอนุญาตไม่ประสงค์จะรับใบอนุญาต และให้นายทะเบียนจำหน่ายเรื่องออกจากสารบบ ในกรณีที่นายทะเบียนมีคำสั่งไม่อนุญาต ให้นายทะเบียนมีหนังสือแจ้งให้ผู้ขอรับใบอนุญาตทราบพร้อมด้วยเหตุผลและสิทธิอุทธรณ์ ทั้งนี้มาตรา 3 ภายในเจ็ดวันนับแต่วันที่มีคำสั่งไม่อนุญาตมาตรา 4 ข้อ ๔ ผู้รับใบอนุญาตเป็นพนักงานรักษาความปลอดภัยรับอนุญาตที่ประสงค์จะแก้ไขเพิ่มเติมชื่อตัว ชื่อสกุล หรือชื่อตัวและชื่อสกุล หรือรายการประวัติอื่นใดในใบอนุญาตเป็นพนักงานรักษาความปลอดภัยรับอนุญาต ให้ยื่นคำขอเปลี่ยนแปลงรายการดังกล่าวต่อนายทะเบียน พร้อมด้วยเอกสารและหลักฐานที่เกี่ยวข้อง และให้นำความในข้อมาตรา 4 ๒ มาใช้บังคับแก่การพิจารณาคำขอเปลี่ยนแปลงรายการด้วยโดยอนุโลม ในกรณีที่นายทะเบียนตรวจสอบแล้วเห็นว่า คำขอและเอกสารและหลักฐานถูกต้องและครบถ้วน ให้ดำเนินการเปลี่ยนแปลงรายการนั้นในใบอนุญาตเป็นพนักงานรักษาความปลอดภัยรับอนุญาตต่อไปมาตรา 5 ข้อ ๕ ผู้รับใบอนุญาตเป็นพนักงานรักษาความปลอดภัยรับอนุญาตที่ประสงค์จะขอต่ออายุใบอนุญาต ให้ยื่นคำขอต่ออายุใบอนุญาตต่อนายทะเบียน พร้อมด้วยเอกสารและหลักฐาน ดังต่อไปนี้ ภายในหกสิบวันก่อนวันที่ใบอนุญาตสิ้นอายุ (๑) สำเนาใบอนุญาตเดิม หรือสำเนาใบแทนใบอนุญาต (๒) เอกสารและหลักฐานตามข้อ ๑ (๓)มาตรา 5 หนังสือรับรองจากบริษัทรักษาความปลอดภัยที่ตนสังกัดในเรื่องสมรรถภาพในการปฏิบัติหน้าที่รักษาความปลอดภัย หรือหนังสือรับรองว่าได้ผ่านการฝึกทบทวนหลักสูตรการรักษาความปลอดภัยจากสถานฝึกอบรมที่นายทะเบียนกลางรับรอง ให้นำความในข้อ ๒ และข้อ ๓มาตรา 5 มาใช้บังคับแก่การพิจารณาต่ออายุใบอนุญาตเป็นพนักงานรักษาความปลอดภัยรับอนุญาตด้วยโดยอนุโลม การอนุญาตให้ต่ออายุใบอนุญาต ให้นายทะเบียนออกใบอนุญาตให้ใหม่โดยระบุคำว่า "ต่ออายุ" กำกับไว้ด้วยมาตรา 6 ข้อ ๖ ในกรณีที่ใบอนุญาตเป็นพนักงานรักษาความปลอดภัยรับอนุญาตสูญหาย ถูกทำลาย หรือชำรุดในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่อนายทะเบียน พร้อมด้วยเอกสารและหลักฐานตามที่ระบุไว้ในแบบคำขอ รวมทั้งให้ส่งคืนใบอนุญาตฉบับเดิมที่ชำรุดหรือยื่นหลักฐานการแจ้งความกรณีสูญหาย หรือถูกทำลายมาตรา 6 ภายในสามสิบวันนับแต่วันที่ได้ทราบถึงการสูญหาย ถูกทำลาย หรือชำรุดในสาระสำคัญดังกล่าว และให้นำความในข้อ ๒ มาใช้บังคับแก่การพิจารณาคำขอรับใบแทนใบอนุญาตด้วยโดยอนุโลม ในกรณีที่นายทะเบียนตรวจสอบแล้วเห็นว่า คำขอและเอกสารและหลักฐานถูกต้องและครบถ้วน ให้ออกใบแทนใบอนุญาตให้แก่ผู้ยื่นคำขอมาตรา 6 โดยให้ใช้แบบใบอนุญาตเดิมและระบุคำว่า "ใบแทน" ด้วยตัวอักษรสีแดงกำกับไว้ด้านบนของใบอนุญาตมาตรา 7 ข้อ ๗ คำขอรับใบอนุญาต ใบรับคำขอ ใบอนุญาต คำขอเปลี่ยนแปลงรายการ คำขอต่ออายุใบอนุญาต และคำขอรับใบแทนใบอนุญาตเป็นพนักงานรักษาความปลอดภัยรับอนุญาต ให้เป็นไปตามแบบที่ผู้บัญชาการตำรวจแห่งชาติกำหนด โดยประกาศในราชกิจจานุเบกษามาตรา 8 ข้อ ๘ การยื่นคำขอตามกฎกระทรวงนี้ ให้ผู้ยื่นคำขอยื่นด้วยตนเอง ณ สถานที่ ดังต่อไปนี้ (๑) ในกรุงเทพมหานคร ให้ยื่น ณ กองบัญชาการตำรวจนครบาล (๒) ในจังหวัดอื่น ให้ยื่น ณ กองบังคับการตำรวจภูธรจังหวัด (๓) สถานที่อื่นตามที่ผู้บัญชาการตำรวจแห่งชาติกำหนด โดยประกาศในราชกิจจานุเบกษามาตรา 8 โดยคำนึงถึงการอำนวยความสะดวกและการลดภาระแก่ผู้ยื่นคำขอให้ไว้ ณ วันที่ ๑๔ มีนาคม พ.ศ. ๒๕๖๐ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๓ วรรคสอง มาตรา ๓๗ วรรคสาม และมาตรา ๓๘ วรรคสอง แห่งพระราชบัญญัติธุรกิจรักษาความปลอดภัย พ.ศ. ๒๕๕๘ บัญญัติให้การขอรับใบอนุญาตและการออกใบอนุญาต การขอต่ออายุใบอนุญาตและการอนุญาตและการขอและการออกใบแทนใบอนุญาตเป็นพนักงานรักษาความปลอดภัยรับอนุญาตเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้